CELEX: 62013TN0103
Language: fi
Date: 2013-02-19 00:00:00
Title: Asia T-103/13 P: Valitus, jonka komissio on tehnyt 19.2.2013 virkamiestuomioistuimen asiassa F-122/10, Cocchi ja Falcione v. komissio, 11.12.2012 antamasta tuomiosta

4.5.2013   
            
            
               FI
            
            
               Euroopan unionin virallinen lehti
            
            
               C 129/21
            
         Valitus, jonka komissio on tehnyt 19.2.2013 virkamiestuomioistuimen asiassa F-122/10, Cocchi ja Falcione v. komissio, 11.12.2012 antamasta tuomiosta
   (Asia T-103/13 P)
   2013/C 129/44
   Oikeudenkäyntikieli: ranska
   
      Asianosaiset
   
   
      Valittaja: Euroopan komissio (asiamiehet: G. Gattinara ja D. Martin)
   
      Muut osapuolet: Giorgio Cocchi (Wezembeek-Oppem, Belgia) ja Nicola Falcione (Bryssel, Belgia)
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan virkamiestuomioistuimen asiassa F-122/10, Cocchi ja Falcione v. komissio 11.12.2012 antaman tuomion
            
         
               —
            
            
               jättämään Cocchin ja Falcionen asiassa F-122/10 jättämän kanteen tutkimatta tai joka tapauksessa hylkäämään sen perusteettomana
            
         
               —
            
            
               toteamaan, että asianosaiset vastaavat tässä tuomioistuimessa käytävään oikeudenkäyntiin liittyvistä omista oikeudenkäyntikuluistaan
            
         
               —
            
            
               velvoittamaan Cocchin ja Falcionen korvaamaan virkamiestuomioistuimessa käytyyn oikeudenkäyntiin liittyvät oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, joka perustuu käsitteen ”vastainen toimi” rikkomiseen siltä osin kuin virkamiestuomioistuin katsoi, että kanne oli otettava tutkittavaksi ensimmäisessä oikeusasteessa pitämällä vastaisena toimena komission asianomaisille henkilöille tekemää ehdotusta hyvitettävien palvelusvuosien lukumäärästä heidän Euroopan unionin virkamiesten henkilöstösääntöjen liitteessä VIII olevan 11 artiklan 2 kohdan perusteella tapahtuvan eläkeoikeuksiensa siirtämisen yhteydessä.
            
         
               2)
            
            
               Toinen valitusperuste, joka perustuu luottamuksensuojan periaatteen loukkaamiseen, koska virkamiestuomioistuin hyväksyi kanteen osittain tämän periaatteen tulkinnassa tekemänsä oikeudellisen virheen johdosta. Komissio esittää, että asianosaiset eivät voi vaatia saavansa perusteltua luottamusta heille toimitettujen ehdotusten osalta, koska yhtäältä näissä ehdotuksissa otetaan myös huomion kyseisten henkilöiden palvelukseen tulon jälkeiset palveluajat ja toisaalta ehdotukset eivät koske tosiasiallisesti siirrettyä määrää vaan siirrettävissä olevaa määrää virkamiesten henkilösääntöjen liitteessä VIII olevan 11 artiklan 2 kohdan selvän sanamuodon vastaisesti.